**NAJVZÁCNEJŠIA ZBIERKA OPÄŤ AJ V ULICIACH**

**Deň narcisov 2022**

**Na Slovensku pribudne ročne okolo 40 000 onkologických pacientov. Počas dvoch pandemických rokov boli ľudia s rakovinou ohrozenou skupinou. Verili však, že zdravotná starostlivosť sa pomaly začne zlepšovať. No dnes je v oblasti onkológie na Slovensku mnoho výziev a potreba riešenia mnohých problémov. Liga proti rakovine, tiež poznačená pandémiou, denne vníma túto potrebu a aktívne sa venuje každej oblasti, kde môže byť nápomocná – či už v riešení problémov jednotlivcov-pacientov, či pri riešení celospoločenských problémov v zdravotníctve. I preto po 2 rokoch pauzy organizuje 26. krát verejno-prospešnú zbierku DEŇ NARCISOV opäť aj v uliciach za pomoci dobrovoľníkov. Obracia sa na verejnosť s prosbou o prejav solidarity s ľuďmi, ktorí sa ocitli v náročnej životnej situácii, spôsobenej onkologickou diagnózou.**

***Na svete prebieha mnoho dôležitých zbierok, pre ľudí s rakovinou je však zbierka Deň narcisov tá najvzácnejšia. Prispieť na podporu ľudí s rakovinou môže každý. Liga proti rakovine pomáha onkologickým pacientom na Slovensku už 32 rokov.***

**Informácie o zbierke nájdete na** [**www.dennarcisov.sk**](http://www.dennarcisov.sk)

**Ako prispieť?**

**NARCIS MÔŽETE ZÍSKAŤ**

**28. 4. v uliciach Slovenska u našich dobrovoľníkov za dobrovoľný príspevok**

**28. 4. a 29. 4. v obchodoch Tesco a dm drogerie**

**ONLINE A SMS ZBIERKA**

**Od 21.4. do 6. 5. 2022 môžete prispieť prostredníctvom:**

**• SMS na 848 (hodnota SMS je 3 €)**

**• účtu zbierky SK09 0900 0000 0054 5454 5454**

**• QR kódu**

**• Kúpou virtuálneho narcisu v eshopoch v hodnote 3€:**  [**drmax.sk**](https://www.drmax.sk/virtualny-narcis), [**topankovo.sk**](https://www.topankovo.sk/virtualny-narcis.html), [**zachej.sk**](https://www.zachej.sk/produkt/37552/virtualny-narcis/) a [**zlavadna.sk**](https://www.zlavadna.sk/zlava_293259_podporte-aj-vy-den-narcisov-2022-s-virtualnym-narcisom-darujete-nadej?nr&show=QOXYFSWP)

**PLATOBNÉ TERMINÁLY**

Bezhotovostným príspevkom cez platobné terminály u vybraných dobrovoľníkov (BA, MT, KE) a tiež cez samoobslužné platobné terminály v bratislavských obchodných centrách Eurovea, Avion, Vivo, Bory a Nivy v Bratislave pri pobočkách Slovenskej sporiteľne.

**KÚPA PRODUKTOV**

Prispieť môžete aj kúpou:

**•** trička od **Lindex**, ktoré navrhla **Kristína Tormová** - „Ty si dobrý narcis“ na https://shorturl.ae/XqrxQ

**•** ponožiek a šatiek od **Fusakle**, z predaja ktorých budú 2€ venované Lige proti rakovine na https://shorturl.ae/zhfz8

**•** produktov **Curaprox** – kúpou akéhokoľvek produktu žltej farby do 28. apríla v eshope či Smile Shopoch prispejete sumou 1€, ku ktorej Curaprox prispeje ďalšie 1€ na https://shorturl.ae/4DM3g

**•**produktov **Natures** – zo všetkých objednávok, ktoré budú zrealizované od 21.4. do 6.5. pôjde 26% tržby pre Ligu proti rakovine. Na https://shorturl.ae/zHkZL

**Prečo podporiť zbierku DEŇ NARCISOV?**

Aj vďaka nej tím Ligy proti rakovine realizuje BEZPLATNÉ projekty:

ONKOPORADŇA

Prostredníctvom Onkoporadne (0800 11 88 11, poradna@lpr.sk) majú pacienti možnosť každodenného poradenstva s odborníkmi z rôznych oblastí.

SIEŤ ONKOPSYCHOLÓGOV

Onkopsychológovia LPR sú k dispozícii onkologickým pacientom a ich blízkym naprieč Slovenskom v ťažkých chvíľach počas liečby i po nej.

JEDNORAZOVÝ FINANČNÝ PRÍSPEVOK

Ak sa ľudia s onkologickým ochorením ocitnú v hmotnej núdzi, môžu sa obrátiť so žiadosťou o finančnú výpomoc.

„VYSTRIHAJ SA SLOVENSKO!“

Pre onkologické pacientky, ktoré prišli v dôsledku liečby o vlasy, zabezpečujú ručne vyrobené parochne zo živých vlasov a parochne z umelých vlasov.

PODPORNÉ SKUPINY PRE PRÍBUZNÝCH A POZOSTALÝCH

Onkologické ochorenie zasahuje celú rodinu. LPR poskytuje psychologickú podporu aj blízkym, ktorí sa starajú o pacienta a tiež tým, ktorí svojho blízkeho stratili.

RODINNÉ A RELAXAČNÉ POBYTY

Pobyty poskytujú relax, ponúkajú program pod odborným vedením prispôsobený potrebám pacientov a ich rodín.

 „NÁHRADNÝ DOMOV“

V Bratislave a Košiciach zabezpečujú rodičom ubytovanie počas hospitalizácie dieťaťa s onkologickou diagnózou.

ADVOKÁCIA PACIENTA

Vďaka dlhoročným skúsenostiam a kontaktom nepretržite komunikujeme s príslušnými inštitúciami na Slovensku i v zahraničí s cieľom dosiahnuť lepšiu starostlivosť o pacientov a znižovať výskyt rakoviny v spoločnosti.

PREVENCIA A PUBLIKÁCIE

Pravidelnými edukačnými eventami, informovaním verejnosti prostredníctvom letákov, prednášok pre firmy a školy podporuje LPR prevenciu rakoviny.

Na základe dopytu po informáciách pripravuje LPR s odborníkmi materiály, ktoré na požiadanie distribuuje do nemocníc, ambulancií a individuálnym záujemcom.

PROGRAMY PRE PACIENTOV V CENTRÁCH POMOCI V BRATISLAVE, KOŠICIACH A MARTINE

Celoročne organizujú vzdelávacie, pohybové a voľnočasové aktivity pre onkologických pacientov.

*"Žijeme v dobe, kedy sú pre nás vzácne obyčajné veci, tešíme sa na bežné udalosti, užívame si momenty, ktoré boli nie tak dávno samozrejmosťou. Aj Deň narcisov bol v apríli samozrejmou udalosťou - 23 rokov. Pandémia jeho tradíciu v uliciach v ostatných dvoch rokoch prerušila. Zorganizovali sme ho síce náhradnými formami, ale jeho tradičná forma v uliciach chýbala. Preto sa veľmi tešíme, že Deň narcisov sa vracia späť, aj že dobrovoľníci ochotne reagovali na našu výzvu zapojiť sa. Veľmi ďakujeme našim partnerom za ich ochotu podpory - všetci sú mimoriadne dôležitou súčasťou Dňa narcisov, bez nich by tento deň nemohol byť v takom rozsahu a intenzite. Uvedomujeme si, že sú okolo nás udalosti, ktoré svojou vážnosťou a dôsledkami predčia všetko. Potrebujeme však nádej a vieru, že i v meniacom sa svete sú aj na Slovensku hodnoty, na ktorých možno stavať a ku nim spolupatričnosť, ľudská vzájomnosť a pomoc nepochybne patria. Úprimne ďakujeme všetkým, ktorí na toto nezabúdajú a spomenú si i 28. apríla - na Deň narcisov,"* hovorí Ing. Eva Kováčová, výkonná riaditeľka Ligy proti rakovine.

*„V Nadácii Slovenskej sporiteľne si uvedomujeme, že napriek novým celospoločenským úskaliam nesmieme zabudnúť na tých, ktorí im čelia v ešte ťažšej situácii ako zdraví ľudia.*

*Zároveň nás tiež nesmierne teší, že sa po dvojročnej prestávke vracia zbierka do kontaktnej verzie, na ktorú sme na Slovensku roky zvyknutí. O to viac sme hrdí na technologickú novinku, ktorou sa Slovenskej sporiteľni podarilo tento rok rozšíriť možnosti zbierania a tou sú nové samoobslužné platobné automaty, ktoré budú pilotne umiestnené vo vybraných bratislavských nákupných centrách. Zároveň niektoré dobrovoľnícke hliadky v Bratislave, Košiciach a Martine budú vybavené aj platobnými terminálmi, aby mohli ľudia prispieť aj bezhotovostne,*“ dodáva Barbara Henterová, správkyňa Nadácie Slovenskej sporiteľne.

**PRE DEŇ NARCISOV 2022 SÚ PLATNÉ TIETO IDENTIFIKAČNÉ ZNAKY DOBROVOĽNÍKA:**

* **Biele tričko** s logom Ligy proti rakovine s textom „JA SOM“
* **Identifikátor dobrovoľníka:** číslo dobrovoľníka umiestnené v stredovej časti narcisu priamo v logu vytlačené na žltom podklade.
* **Narcis:** žltý narcis - každoročný symbol zbierky na rozdávanie za dobrovoľný príspevok
* **Papierová pokladnička** modrej farby s oranžovo – bielou potlačou a textom Deň narcisov, 28. 4. 2022,  číslom registrácie zbierky, vydanej Ministerstvom vnútra SR. Každá pokladnička bude prelepená ochrannými nálepkami bielej farby s modrým nápisom Deň narcisov. Okrem toho na každej pokladničke sa nachádza logo Ligy proti rakovine, číslo pokladničky, QR kód a číslo SMS 848.
* **Aktuálny leták Deň narcisov 2022**

V mene onkologických pacientov na Slovensku vám ďakujeme,

Liga proti rakovine.